钦定古今图书集成/明伦汇编/交谊典/第077卷 > 《石州慢》〈感旧〉张元干
## 钦定古今图书集成/明伦汇编/交谊典/第077卷 > 《石州慢》〈感旧〉张元干

寒水依痕，春意渐回，沙际烟阔。溪梅晴照生香，冷蕊
数枝争发。天涯旧雁，试看几许消魂，长亭门外山重
叠。不尽眼中青，怕黄昏时节。情切。画楼深闭，想见
东风，暗消肌雪。辜负枕前云雨，樽前花月。心期切处，
更有多少凄凉，殷勤留与归时说。到得再相逢，恰经
年离别。